stanford-oval/wikipedia huggingface dataset:
Dick Marty
Euroopan neuvoston tutkimukset

Marty valittiin 1999 Euroopan neuvoston parlamentaariseen yleiskokoukseen, ja vuosina 2005–2008 hän johti laki- ja ihmisoikeuskomiteaa.
Marty sai 2005 johtaakseen Euroopan neuvoston tutkimuksia, jotka koskivat epäilyjä, joiden mukaan Yhdysvallat olisi järjestänyt Euroopan neuvoston jäsenvaltioissa salaisia vankiloita, joissa oli harjoitettu kidutusta, sekä suorittanut toimintaan liittyen salaisia lentoja.
Kesäkuussa 2006 julkistettiin raportti, jonka mukaan 14 valtion oli havaittu tukeneen toimintaa, ja toinen raportti julkaistiin kesäkuussa 2005. Martyn mukaan tiedot tulivat julkisuuteen siksi, että CIAn henkilökunta alkoi vuotaa tietoja, koska he eivät hyväksyneet toiminnasta poliittisessa vastuussa olevan puolustusministeri Donald Rumsfeldin menetelmiä.
Marty julkaisi 2010 raportin Kosovon elinsalakuljetuksesta. Raportti yhdisti korkea-arvoisten Kosovon vapautusarmeijan jäsenet elinkauppan. Marty joutui raportin seurauksena elämään puolentoista vuoden ajan 2020–2022 poliisin suojeluksessa, sillä tiedustelutietojen mukaan Serbian salainen poliisi olisi uhannut hänen henkeä. Salainen poliisi olisi laittanut murhan kosovolaisten syyksi.
Bystroje (järvi)

| Bystroje Быстрое |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Pustoškan piiri
Koordinaatit:  56°25′14″N, 29°22′58″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Velikajan valuma-alue
Järveen tulevat joet:  Velikaja
Laskujoki:  Velikaja
Järvinumero:  01030000111102000025540
Mittaustietoja
Pinnankorkeus:  162 m  mpy. 
Pituus:  4 km 
Leveys:  0,85 km 
Pinta-ala:  1,68 km² 
Tilavuus:  0,01 km³ 
Keskisyvyys:  6 m 
Suurin syvyys:  14 m 
Valuma-alue:  1 400 km² 
Saaria:  4 
 fiBystroje 
Bystroje tai Maslovo (ven. Быстрое, Маслово) on järvi Luoteis-Venäjällä Pihkovan alueen Pustoškan piirissä. Järvi sijaitsee Bežanitsyn ylängön tunnetulla järvialueella. Bystroje tarkoittaa nopeasti virtaava.
Maantietoa

Järvi on 4,0 kilometriä pitkä, 0,85 kilometriä leveä ja sen pinta-ala on 1,68 neliökilometriä eli 168 hehtaaria. Järvestä erottuu kolme yhtenäistä vesiallasta, joista läntisin on 1,8 kilometriä pitkä ja sen yhdistää keskimmäiseen järvialtaaseen alle 150 metriä leveä salmi. Keskimmäinen järviallas on 1,4 kilometriä pitkä ja siinä olevan saaren taakse jää kolmas järviallas, joka on 1,5 kilometriä pitkä ja muodoltaan sokkeloinen osa. Itäinen osa on kuin muodostunut kolmesta lammesta, joiden läpi itäpäähän laskeva Velikaja virtaa läpi. Virtaus päättyy keskimmäisen järvenosan itäpäähän, josta Velikaja jatkaa matkaansa. Järven läntisten osien vedet eivät sekoitu Velikajan vedestä kovinkaan tehokkaasti. Järvellä on neljä saarta, joiden yhteispinta-ala on kaksi hehtaaria. Suurin saari sijaitsee läntisen osan länsiosassa siellä olevan lahden suulla. Se on 150 metriä pitkä. Muut saaret ovat luotoja tai pikkusaaria. Järven keskisyvyys on kuusi metriä ja syvänteessä on 14 metriä syvää. Järven etelärannat ovat metsämaata ja pohjoisrannoille asti ulottuvat niityt ja peltomaat. Järven asutus on harvaa ja ainoastaan Velikajan joenvarressa sijaitsevissa Maslovon ja Vysotskojen (ven. Высоцкое) kylissä näkyy ilmakuvissa muutamia taloja. Niille tulee tie Vasilkin (ven. Васильки) kylästä, joka sijaitsee Kolylokin (ven. Копылок) kylästä ja jatkaa Vasilkista pohjoiseen.
Luontoarvoja

Järvessä elää ainakin hauki, ahven, särki, lahna, muikku, seipi, turpa, säyne, mutu, suutari, made, sorva, rantanuoliainen, allikkosalakka, mutakala, törö, salakka, pasuri, punasalakka, ruutana, nieriä, simppu ja kymmenpiikki, sekä jokirapua, jota on niukasti. Järven kivinen pohja on silttiä ja hiekkaa ja niiden päälle laskeutunutta mutaa. Rannatkin, jotka ovat paikoin kiviset, on silttiä ja hiekkaa.
Vesistösuhteita

Bystroje sijaitsee Velikajan valuma-alueella. Velikaja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen.
Järven lähialue ei ole valuma-alueena kovin suuri, koska kartoissa ei siihen johda ojia. Järven valuma-alueeseen luetaan koko Velikajan yläpuolinen valuma-alue, jonka pinta-ala on lähteestä riippuen 591  tai 1 400 neliökilometriä . Velikaaja ei varsinaisesti virtaa järven läpi, vaan se vaikutus on suurimmillaan järven itäosassa. Velikajan uoman edelliset järvet ovat Verjato ja Zavolotskoje ja seuraavat järvet ovat Jasskoje ja Zverino.
Huomautuksia

1 2 3 4 5 6  Kohteen pituus, leveys ja ympäristön kasvillisuus, asutus ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.
1 2 3  Teksti on osittain käännös venäjänkielisestä artikkelista ru:Быстрое (озеро), jonka tiedot on vielä tarkistamatta muista lähteistä.
Käännös suomeksi
Delaunay

Delaunay on ranskalainen sukunimi ja sen kantajia ovat muun muassa seuraavat henkilöt:
Albert Delaunay (1828–1892), ranskalainen pikakirjoittaja ja pikakirjoitusjärjestelmän kehittäjä
Charles-Eugène Delaunay (1816–1872), ranskalainen matemaatikko ja astronomi
Henri Delaunay (1883–1955), ranskalainen jalkapalloerotuomari, UEFAn ensimmäinen pääsihteeri
Jules-Élie Delaunay (1826–1891), ranskalainen taiteilija
Louis Delaunay (1826–1903), ranskalainen näyttelijä
Robert Delaunay (1885–1941), ranskalainen taidemaalari
Sonia Delaunay-Terk (1885–1979), ukrainalais-ranskalainen taidemaalari
Kirjailijanimi

Constance Delaunay, ranskalaisen kirjailijan Gilberte Lambrichsin (1922–2013) kirjailijanimi
Vicomte Charles Delaunay ja Vicomte Charles de Launay, rankalaisen kirjailijan Delphine de Girardin (1804–1855) kirjailijanimiä
Paikannimi

Lac Delaunay, järvi Kanadassa Québecissa Rivière-au-Tonnerren kunnassa
cité Delaunay, katu Pariisin 11. arrondissementissa
Dédalo

Dédalo (kreik. Daidalos, lat. Daedalus) voi tarkoittaa seuraavia:
Dédalo, vuonna 1921 rakennettu Espanjan laivaston vesilentokoneiden ja sulkupallojen emälaiva
SNS Dédalo, vuonna 1967 rakennettu Espanjan laivaston lippulaiva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dédalo”, voi hakea sivunnimihaulla, laajalla sivunnimihaulla tai tekstihaulla.
Débéré

| Débéré |
| --- | --- |
 Débéré
 Koordinaatit: 15°6′14″N, 3°0′40″W 
Valtio:  Mali
Alue:  Moptin alue
Piiri:  Douentzan piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  428 km²
Väkiluku (2009):  5 800
Infobox OKVirheellinen NIMI-arvo: 
Débéré on maalaiskunta ja sen keskuspaikka Moptin alueen Douentzan piirissä Malissa. Se sijaitsee 12 kilometriä Douentzasta luoteeseen. Kunnassa on 5 800 asukasta (vuonna 2009).
Débérén kunnan pinta-ala on 428 neliökilometriä. Se rajoittuu pohjoisessa Douentzan piirin Koraroun ja Gandamian, idässä Pétakan, etelässä Douentzan ja Koubéwel Koundian sekä lännessä Dangol-Borén kuntiin. Seutu kuuluu Sahelin vyöhykkeeseen. Sadekaudella alueelle muodostuu osittain kuivuvia järviä.
Kuntaan kuuluu seitsemän kylää. Asukkaat ovat etupäässä fulbeja. Heidän lisäkseen kunnassa asuu dogoneja, songhaita, bambaroita ja belloja. Vallitseva uskonto on islam.
Paikallisia elinkeinoja ovat maanviljely, karjanhoito, keräily, käsityöammatit ja pienimuotoinen kaupankäynti. Tärkeimmät viljelykasvit ovat hirssi, riisi, maapähkinä ja lehmänpapu. Kotieläimiä ovat naudat, lampaat, vuohet, aasit ja kamelit. Débéréssä pidetään viikoittaiset markkinat.
Kunnan itäosan läpi kulkee Douentzasta Bambara Maoudén kautta Timbuktuun johtava maantie RN39. Palveluihin kuuluu kolme koulua.
Débélin

| Débélin |
| --- | --- |
 Débélin
 Koordinaatit: 11°33′17″N, 6°59′24″W 
Valtio:  Mali
Alue:  Sikasson alue
Piiri:  Bougounin piiri
Hallinto:  
 – Hallinnon tyyppi:  maalaiskunta
Väkiluku (2009):  8 300
Infobox OKVirheellinen NIMI-arvo: 
Débélin on maalaiskunta ja sen keskuskylä Sikasson alueen Bougounin piirissä Malissa. Se sijaitsee Banin yläjuoksulla 72 kilometriä Bougounista koilliseen. Kunnassa on 8 300 ja keskuskylässä 1 200 asukasta (vuonna 2009, väestönlaskenta).
Débélinin kunta rajoittuu pohjoisessa Bougounin piirin Domban, idässä Sanson ja Koumantoun sekä etelässä ja lännessä Zantiébougoun kuntiin. Kunta kuuluu Sudanin vyöhykkeeseen. Se on pinnanmuodostukseltaan kumpuilevaa tasankoa. Kasvillisuus on savannia.
Kuntaan kuuluu yhdeksän kylää. Asukkaat ovat etupäässä bambaroita. Lisäksi on fulbeja ja dogoneja.
Paikallisia elinkeinoja ovat maanviljely, karjanhoito, keräily, käsityöammatit ja kaupankäynti. Tärkeimmät viljelykasvit ovat durra, hirssi, maissi, riisi, puuvilla, maapähkinä ja lehmänpapu. Kotieläimiä ovat naudat, lampaat, vuohet, aasit ja siipikarja.
Day6

| Day6 |
| --- | --- |

 Day6 kesäkuussa 2018  Oikealta vasemmalle: Wonpil, Sungjin, Dowoon ja Young K
Tiedot
Toiminnassa:  2015– 
Tyylilaji:  k-pop, poprock, vaihtoehtorock, pop-punk, voimapop
Kotipaikka:  Etelä-Korea
Jäsenet:  Sungjin  Young K  Wonpil  Dowoon
Entiset jäsenet:  Jae (2015–2021)  Junhyeok (2015–2016)
Levy-yhtiö:  Studio J, JYP Entertainment, Warner Music Japan
Aiheesta muualla
Kotisivut
Infobox OKNimi-testi OK: 
Day6 (kor. 데이식스 De-i-sik-seu) on vuonna 2015 perustettu eteläkorealainen yhtye, jonka levy-yhtiönä toimii JYP Entertainment. Yhtye on nelihenkinen ja siihen kuuluvat jäsenet Sungjin, Young K, Wonpil ja Dowoon. Yhtye oli alun perin kuusijäseninen, kunnes Junhyeok jätti yhtyeen helmikuussa 2016 ja Jae joulukuussa 2021. Yhtye tuottaa ja sanoittaa musiikkinsa itse.
Yhtye tunnetaan siitä, että se ei edusta mitään varsinaista genreä. Yhtye on julkaissut kappaleita hard rockista balladeihin.
Historia > Uran alku, The Day ja Daydream (2014–2016)

JYP kertoi viisijäsenisestä yhtyeestä 5Live, johon kuuluivat jäsenet Sungjin, Jae, Young K, Junhyeok ja Wonpil. Yhtye aloitti toimintansa 2014, ja esiintyi Mnetin Who is Next: Win -sarjan neljännessä jaksossa. Yhtye julkaisi soundtrackin "Lovely Girl" draamasarjaan Bel Ami vuonna 2013.
Rumpali Dowoon liittyi yhtyeeseen 2015, jolloin ryhmän nimeksi vaihdettiin Day6.
Day6 julkaisi ensimmäisen EP-levynsä The Day yhdessä "Congratulations" singlen kanssa 7. syyskuuta 2015. Se sijoittui Billboardin maailmanlaajuisen albumilistan toiseksi.
Yhtye piti ensimmäisen konserttinsa D-Day 21–22. marraskuuta 2015.
Day6 esiintyi vuosina 2015 ja 2016 muun muassa Taiwanissa ja Singaporessa Korean lisäksi.
Junhyeok jätti yhtyeen 27. helmikuuta 2016. Yhtye jatkoi viisijäsenisenä.
Day6 julkaisi toisen EP-levynsä Daydream yhdessä "Letting Go" singlen kanssa 30. maaliskuuta 2016. Day6 esiintyi ensimmäisen kerran korealaisessa musiikkiohjelmassa M Countdown 31. maaliskuuta. Yhtye piti toisensa konserttinsa Dream  28–29. toukokuuta. Yhtye esiintyi tuolloin myös Thaimaassa.
Historia > Every Day6 -projekti (2017)

Day6 aloitti 2017 Every Day 6 -projektin. Projektin ideana oli, että yhtye tulisi julkaisemaan kaksi kappaletta joka kuukauden kuudes päivä.
Tammikuussa julkaistiin singlet "I Wait" ja "Goodbye Winter". Helmikuussa "You Were Beautiful" ja "My Day".
Maaliskuussa julkaistiin singlet "How Can I Say" ja "I Would". Yhtye promosi kappaleita M Countdownissa 9. maaliskuuta. "I'm Serious" ja "Say Wow" julkaistiin huhtikuussa. Toukokuun singlet "Dance Dance" ja "Man in a Movie" julkaistiin vasta kahdeksas päivä.
Kesäkuussa Day6 julkaisi ensimmäisen albuminsa Sunrise, joka sisälsi 14 kappaletta. Se sisälsi myös kesäkuun singlet "I Smile" ja "Lean On Me". Day6 myös julkisti faniklubinsa nimen, joka oli My Day.
Heinäkuussa julkaistiin singlet "Hi Hello" ja "Be Lazy". Elokuun singlet julkaistiin 7. päivä, ja ne olivat "What I Can Do" ja Whatever!". Syyskuun singlejä olivat "I Loved You" ja "I'll Remember". Lokakuussa julkaistiin singlet "When You Love Someone" ja "I Need Somebody".
Day6 esiintyi Pohjois-Amerikassa lokakuussa. Kiertue alkoi Los Angelesissa 20. lokakuuta ja loppui Torontossa 29. lokakuuta.
Marraskuun singlejä olivat "All Alone" ja "Pouring". Every Day6 -projekti loppui joulukuussa. Viimeiset singlet olivat "I Like You", "Better Better" ja "I'll Try". Yhtye julkaisi toisen albuminsa Moonrise samana päivänä.
Historia > Japanin debyytti ja ensimmäinen maailmankiertue (2018)

Day6 teki virallisen japaninkielisen debyyttinsä maaliskuussa "If -Mata Aetara-" singlellä 2018. Single toimi myös japanilaisen Repeat -draamasarjan tunnusmusiikkina.
Yhtye piti Every Day6 Finale Concert - The Best Moments -konserttinsa Soulissa 3.–4. maaliskuuta.
Huhtikuussa Day6 ilmoitti ensimmäisestä Japanin konsertistaan. Day6 1st Live in Japan 'The Best Day' -konsertti pidettiin 13. kesäkuuta. Yhtye julkaisi ennen konserttia toisen japaninkielisen singlensä "Stop the Rain". Yhtye myös julkaisi The Best Day -kokoelma-albumin kesäkuussa.
Day6 julkaisi kesäkuun lopussa myös kolmannen EP-levynsä Shoot Me: Youth Part. Se sisälsi seitsemän kappaletta, mukaan lukien sen pääsinglen "Shoot Me". EP-levyn toinen osa  Remember Us: Youth Part 2 julkaistiin 10. joulukuuta. Yhtye julkaisi myös ensimmäisen japaninkielisen studioalbuminsa Unlock vuoden lopussa.
Yhtyeen ensimmäisen maailmankiertue Youth alkoi 22. kesäkuuta 2018 ja loppui 29. tammikuuta 2019. Yhtye esiintyi 24 kaupungissa Aasiassa, Australiassa, Euroopassa ja Pohjois-Amerikassa.
Historia > The Book of Us -sarja, toinen maailmankiertue ja Even of Day (2019–)

Day6 julkaisi kuudennen EP-levynsä The Book of Us: Gravity 15. heinäkuuta 2019. Toinen maailmankiertue Gravity alkoi 9. elokuuta.
Yhtye julkaisi kolmannen studioalbuminsa The Book of Us: Entropy lokakuussa. Joulukuussa julkaistiin The Best Day2.
JYP ilmoitti huhtikuussa 2020, että yhtyeen kuudes EP-levy The Book of Us: The Demon julkaistaisiin 11. toukokuuta. Juuri ennen julkaisua ilmoitettiin, että yhtye tulisi pitämään tauon terveyssyistä. EP-levy julkaistiin kuitenkin aikataulun mukaisesti.
Yhtyeen ensimmäinen alaryhmä Even of Day debytoi EP-levyllä The Book of Us: Gluon elokuussa. Alaryhmään kuuluivat jäsenet Young K, Wonpil ja Dowoon.
Jäsenet > Nykyiset jäsenet

Sungjin (성진): päälaulu, kitara, johtaja
Young K (영케이): basso, laulu
Wonpil (원필): syntikka, kosketinsoitto, laulu
Dowoon (도운): rummut
Jäsenet > Entiset jäsenet

Junhyeok (준혁): kosketinsoitto, laulu
Jae (제이): kitara, laulu
Diskografia > Studioalbumit

Sunrise
Moonrise
Unlock
The Book of Us: Entropy
Diskografia > Kokoelma-albumit

The Best Day
The Best Day2
Diskografia > EP-levyt

The Day
Daydream
Shoot Me: Youth Part 1
Remember Us: Youth Part 2
The Book of Us: Gravity
The Book of Us: The Demon
Ei pakotietä

| Ei pakotietä> No Way Out |
| --- | --- |

Ohjaaja:  Roger Donaldson
Käsikirjoittaja:  Robert Garland
Tuottaja:   Laura Ziskin  Robert Garland 
Säveltäjä:  Maurice Jarre
Kuvaaja:  John Alcott
Leikkaaja:  Neil Travis
Lavastaja:  Anthony Brockliss
Valmistustiedot
Valmistusmaa:  Yhdysvallat
Tuotantoyhtiö:  Orion Pictures
Levittäjä:  Orion Pictures Netflix
Kesto:  115 minuuttia
Alkuperäiskieli:  englanti venäjä
Aiheesta muualla
IMDb 
Elonet
AllMovie
Infobox OKNimi-testi OK: 
Ei pakotietä (No Way Out) on Roger Donaldsonin ohjaama yhdysvaltalainen jännityselokuva vuodelta 1987. Elokuva oli läpimurto Kevin Costnerille, joka esittää elokuvan miespääosaa, puolustusministeriön palvelukseen astuvaa nuorta meriupseeria, joka saa tehtäväkseen selvittää murhaa josta häntä itseään epäillään. Elokuva perustuu väljästi Kenneth Fearingin romaaniin The Big Clock (1946) ja sen elokuvaversioon Kohtalon kello (1948). Naispääosassa näyttelee Sean Young ja miessivuosaa, puolustusministeriä, Gene Hackman.
Helsingin Sanomien Pertti Avola piti elokuvaa keskinkertaisena jännärinä, jossa parasta on Gene Hackmanin roolityö. Video-oppaassa vuodelta 1994 Harri Närhi kirjoitti nopeiden juonenkäänteiden pudottavan katsojan helposti kärryiltä, mutta antoi elokuvalle kolme tähteä viidestä, mikä sanallisena arviona tarkoittaa ”hyvä”.
Dégnékoro

| Dégnékoro |
| --- | --- |
 Dégnékoro
 Koordinaatit: 12°21′5″N, 6°40′13″W 
Valtio:  Mali
Alue:  Koulikoron alue
Piiri:  Dioïlan piiri
Hallinto:  
 – Hallinnon tyyppi:  maalaiskunta
Väkiluku (2009):  10 100
Infobox OKVirheellinen NIMI-arvo: 
Dégnékoro on maalaiskunta ja sen keskuskylä Koulikoron alueen Dioïlan piirissä Malissa. Se sijaitsee 25 kilometriä Dioïlasta kaakkoon. Kunnassa on 10 100 ja kylässä 2 200 asukasta (vuonna 2009, väestönlaskenta).
Dégnékoron kunta rajoittuu pohjoisessa Dioïlan piirin Kaladougoun ja Kilidougoun, idässä Benkadin, etelässä Bancon ja N’Golobougoun ja lännessä Kémékafon ja N’Garadougoun kuntiin. Maisemaa leimaavat tasanko ja Dégnékoron pohjoispuolella kohoava kukkula. Kasvillisuus on metsä- ja heinäsavannia.
Kuntaan kuuluu yhdeksän kylää. Asukkaat ovat bambaroita, djulia ja fulbeja.
Paikallisia elinkeinoja ovat maanviljely, karjanhoito, käsityöammatit ja kaupankäynti. Tärkeimmät viljelykasvit ovat hirssi, durra, fonio, maissi, bataatti sekä myytäväksi kasvatettavat puuvilla, seesami ja maapähkinä. Kotieläimiä ovat naudat, lampaat, vuohet, aasit ja siipikarja.
Deicide (albumi)

| Deicide Deicide |
| --- | --- | --- |

Studioalbumin tiedot
 Äänitetty : Morrisound Studios, USA
 Julkaistu: 9. kesäkuuta, 1992
 Tuottaja(t): Deicide, Scott Burns
 Tyylilaji: death metal
 Kesto: 29.05
 Levy-yhtiö: Roadrunner Records
Deiciden muut julkaisut
|   | Deicide 1990 | Legion 1992 |
Deicide on yhdysvaltalaisen Deicide -yhtyeen vuonna 1990 julkaistu ensimmäinen studioalbumi.
Roadrunner Recordsin mukaan Deicide on kaikkien aikojen eniten myynyt death metal -albumi.
Kappalelista

Lunatic of God's Creation – 2.42
Sacrificial Suicide – 2.51
Oblivious to Evil – 2.41
Dead by Dawn – 3.56
Blaspherereion – 4.15
Deicide – 4.02
Carnage in the Temple of the Damned – 3.33
Mephistopheles – 3.35
Day of Darkness – 2.05
Crucifixation – 3.55
Kokoonpano levyllä

Glen Benton - laulu, basso
Eric Hoffman - kitara
Brian Hoffman - kitara
Steve Asheim - rummut
Aiheesta muualla

Deicide (albumi) Discogsissa. (englanniksi)
Albumi Deicide (albumi) Encyclopaedia Metallum -sivustolla (englanniksi)
Drago Vuković

| Mitalit | Mitalit | Mitalit |  |
| --- | --- | --- | --- |
|  Drago Vuković |  Drago Vuković |  Drago Vuković |  |
Maa:   Kroatia
Miesten käsipallo
|  Olympialaiset  |  Olympialaiset  |  Olympialaiset  |  |
|  Kultaa | Ateena 2004 | Käsipallo |  |
| EM-kilpailut  | EM-kilpailut  | EM-kilpailut  |  |
|  Hopeaa | Norja 2008 | Käsipallo |  |
Drago Vuković (s. 3. elokuuta 1983) on kroatialainen käsipalloilija ja olympiavoittaja. Hän oli mukana Kroatian joukkueessa, joka voitti olympiakultaa Ateenassa 2004. Vuković on myös lajinsa EM-hopeamitalisti, sillä hän oli mukana Kroatian joukkueessa myös Norjan EM-kisoissa 2008, joissa se voitti hopeaa.
Seurajoukkuetasolla Vuković on edustanut muun muassa RK Gorenjea.
Aiheesta muualla

Kuvia tai muita tiedostoja aiheesta Drago Vuković Wikimedia Commonsissa
Discovery (Daft Punkin albumi)

| Discovery Daft Punk |
| --- | --- | --- |

Studioalbumin tiedot
 Äänitetty : 1998–2000
 Julkaistu: 13. maaliskuuta 2001
 Formaatti: CD, vinyyli
 Tuottaja(t): Thomas Bangalter & Guy-Manuel de Homem-Christo
 Tyylilaji: house, electronica
 Kesto: 61.03
 Levy-yhtiö: Virgin
Muut kannet
 Japanin kansikuva  Japanin rajoitetun painoksen kansi
Listasijoitukset
  16. (albumilista)    5. (fyysinen albumilista)
Daft Punkin muut julkaisut
| Homework 1997 | Discovery 2001 | Alive 1997 2001 |
Discovery on ranskalaisen Daft Punk-yhtyeen toinen studioalbumi, joka julkaistiin 13. maaliskuuta 2001. Albumilla on kuultavissa vaikutteita muun muassa diskosta ja synthpopista. Albumin kappaleiden musiikkivideoiden ympärille tehtiin myöhemmin myös kokonainen anime-elokuva Interstella 5555.
Albumin varhaisissa painoksissa oli mukana "Daft Club" -jäsenkortti, joka sisälsi koodin, jolla pääsi lataamaan Internetistä yhtyeen aiemmin julkaisematonta tuotantoa. Kappaleita on julkaistu myöhemmin albumeilla Alive 1997, Alive 2007 ja Daft Club.
Kappaleet

"One More Time" – 5:20
"Aerodynamic" – 3:27
"Digital Love" – 4:58
"Harder, Better, Faster, Stronger" – 3:45
"Crescendolls" – 3:31
"Nightvision" – 1:44
"Superheroes" – 3:57
"High Life" – 3:22
"Something About Us" – 3:51
"Voyager" – 3:47
"Veridis Quo" – 5:44
"Short Circuit" – 3:26
"Face to Face" – 3:58
"Too Long" – 10:00
Rap -artisti Kanye West on käyttänyt kappaleen "Harder, Better, Faster, Stronger" -samplea omalla "Stronger" -kappaleellaan.
Singlet

"One More Time" (5. joulukuuta 2000)
"Aerodynamic" (28. maaliskuuta 2001)
"Digital Love" (21. elokuuta 2001)
"Harder, Better, Faster, Stronger" (13. lokakuuta 2001)
"Face to Face" (10. lokakuuta 2003)
"Something About Us" (14. marraskuuta 2003)
Dp

Dp tarkoittaa seuraavia:
asiakirjat maksua vastaan, D/P, englannin sanoista documents against payment, perittävään ulkomaankaupassa liittyvä asiakirjojen luovutusohje
dementia pugilistica, DP, neurologinen häiriö
Demokraattinen puolue, DP, englanniksi Democratic Party, eteläafrikkalainen puolue
Demokraattinen puolue, DP, englanniksi Democratic Party, ugandalainen puolue
Deutsche Partei, DP, saksalainen puolue
DisplayPort, DP, tietokoneissa käytettävä digitaalinen näyttöliityntä-standardi
First Choice Airways, IATA-koodi DP, lentoyhtiö
kaksisoittonauha, DP, englannin sanoista double play, tallennusväline
tietojenkäsittely, DP tai dp, englannin sanoista data processing, tiedon kerääminen, muokkaus, varastointi ja jakaminen.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dp”, voi hakea sivunnimihaulla, laajalla sivunnimihaulla tai tekstihaulla.
Denbighshire

| Denbighshire Sir Ddinbych |
| --- | --- |
 Rhuddlanin linna
 Alueen sijainti Walesissa
Valtio:  Yhdistynyt kuningaskunta
Maa:  Wales
Preserved county:  Clwyd
Perustettu:  1996
Hallinto:  
 – hallinnollinen keskus:  Ruthin
Pinta-ala:  836,74 km²
Väkiluku (2015):  94 691
 – väestötiheys:  106 as./km²
Lyhenteet:  
 – ISO 3166:  GB-DEN
 – NUTS:  UKL13
 
Hallintoalueen internetsivut
Denbighshire (kymriksi Sir Ddinbych) on kreivikunta ja yksi Walesin hallintoalueista. Se sijaitsee maan koillisosassa Irlanninmeren rannikolla ja sen pääkaupunkina toimii Ruthin. Hallintoalueella on arviolta 94 691 asukasta (vuonna 2015) ja sen pinta-ala on 836,74 neliökilometriä.
Alue on saanut nimensä Denbighshiren historialliselta kreivikunnalta, mutta niiden rajat eivät ole yhteneväiset. Denbighshire on Walesin vanhinta asuttua aluetta, sillä Bontnewyddissä tehdyissä arkeologisissa kaivauksissa on löydetty 225 000 vuotta vanhoja neandertalinihmisen luita. Kreivikunnan suurin kaupunki on rannikolla sijaitseva Rhyl.
Kuvia

Llangollenin kanavaa
Pyhän Berresin kirkko Llanferresissa
St Asaphin kaupunkia
Aiheesta muualla

Kuvia tai muita tiedostoja aiheesta Denbighshire Wikimedia Commonsissa
Hallintoalueen internetsivut
Walesin hallintoalueet
Anglesey
Blaenau Gwent
Bridgend
Caerphilly
Cardiff
Carmarthenshire
Ceredigion
Conwy
Denbighshire
Flintshire
Gwynedd
Merthyr Tydfil
Monmouthshire
Neath Port Talbot
Newport
Pembrokeshire
Powys
Rhondda Cynon Taf
Swansea
Torfaen
Vale of Glamorgan
Wrexham